== Virke ==
[[1880]] blev Westergaard ansat som assistent i [[Statsanstalten for Livsforsikring|Livsforsikringsanstalten af 1871]], men forlod allerede i [[1882]] denne stilling for at foretage en statistisk undersøgelse i [[Alm. Brand|Landbygningernes almindelige Brandforsikring]]. I [[1881]] vandt han [[Københavns Universitet]]s guldmedalje for en [[prisafhandling]] om [[dødelighedsstatistik]], udgivet under titlen ''Die Lehre von der Mortalität und Morbilität''. Fra [[1. januar]] [[1883]] blev han ansat som midlertidig [[docent]] i statsvidenskab ved Københavns Universitet, hvor han [[1886]] udnævntes til [[ordinær professor]]. Da [[doktorgrad]]en i statsvidenskab var blevet oprettet i [[1902]], tildeltes han denne uden foregående [[disputats]]. Ved siden af sin universitetsvirksomhed docerede Westergaard [[1896]]-[[1901]] [[nationaløkonomi]] ved [[Den Kgl. Veterinær- og Landbohøjskole]]. Han trak sig tilbage fra professoratet i [[1924]] og blev afløst af [[Bertil Ohlin]].
Litteratur Historie Erhvervsliv Videnskab Ledelse Matematik Organisationer Uddannelsesinstitutioner Universiteter Ledere